ไฟแนนซ์ทูเดย์
อีกหลายเดือนกว่าจะเกษียณอายุงาน แต่ อภิศักดิ์ ตันติวรวงศ์ กรรมการผู้จัดการธนาคารกรุงไทย
19 มิ.ย. 2555

อีกหลายเดือนกว่าจะเกษียณอายุงาน แต่ อภิศักดิ์ ตันติวรวงศ์ กรรมการผู้จัดการธนาคารกรุงไทย 
วางแผนพาศรีภรรยาและครอบครัวไปเที่ยวพักผ่อนก่อนคิดถึงงานใหม่ ที่ตอนนี้มีเพื่อนๆ พี่ๆ วิศวะจุฬาฯ ชวนไปทำงานด้วยเยอะจนไม่รู้จะทำที่ไหนดี 




เสี่ยจิ๋ว บอกว่า สุดท้ายอาจจะไม่ทำงานที่ไหนเลยก็ได้ ขออยู่บ้านให้ภรรยาเลี้ยงดีกว่า ฮ่า ฮ่า
...หลังจากพี่ตาว ศีลวัต สันติวิสัฎฐ์ ผู้ช่วยกรรมการผู้จัดการ ธนาคารกสิกรไทย ได้ทำตลาดเรียกลูกค้ามาทำบัตรเดบิตด้วยการออกบัตรนกโกรธ แองกรี้เบิร์ด ไปแล้ว ก็ยังไม่ฮอตฮิตติดใจลูกค้าเท่า เฮลโลคิตตี้ ที่มาทั้งเซต ไม่ว่าจะเป็นบัตรเดบิต สมุดบัญชี และของที่ระลึก เรียกลูกค้าวัยละอ่อนได้ตรึม สาวน้อยสาวใหญ่ถามหาเฮลโลคิตตี้ มากกว่า แองกรี้เบิร์ด หลายเท่า 
ปัญหาคือ ตอนนี้ลูกค้าแห่ไปทำบัตรใหม่ที่สาขาของธนาคารจนบัตรหมดสต๊อก ต้องสั่งสำนักงานใหญ่ส่งมาเพิ่มด่วนๆ รู้หรือยังว่าระหว่างนกกับแมวใครดังกว่ากัน
...เพื่อรองรับการแข่งขันในระบบแบงก์ เมื่อเปิดประชาคมอาเซียน หรือเออีซี ธนาคารไทยพาณิชย์แต่งตั้ง มาณพ เสงี่ยมบุตร เป็นผู้ช่วยกรรมการผู้จัดการ เสริมทัพผู้บริหารระดับสูงสายงานธุรกิจต่างประเทศ เตรียมพร้อมทางด้านกลยุทธ์และนโยบายในการขยายตลาดไปในระดับภูมิภาค